CELEX: 62021TN0647
Language: da
Date: 2021-10-01 00:00:00
Title: Sag T-647/21: Sag anlagt den 1. oktober 2021 — Sberbank Europe mod ECB

29.11.2021   
            
            
               DA
            
            
               Den Europæiske Unions Tidende
            
            
               C 481/40
            
         
      Sag anlagt den 1. oktober 2021 — Sberbank Europe mod ECB
      (Sag T-647/21)
      (2021/C 481/55)
      Processprog: engelsk
      
         Parter
      
      
         Sagsøger: Sberbank Europe AG (Wien, Østrig) (ved advokat M. Fellner)
      
         Sagsøgt: Den Europæiske Centralbank (ECB)
      
         Sagsøgerens påstande
      
      
                  —
               
               
                  Den Europæiske Centralbanks afgørelse af 2. august 2021 annulleres (1).
               
            
                  —
               
               
                  Den Europæiske Centralbank tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren fremsat tolv anbringender.
      
                  1.
               
               
                  Første anbringende om, at ECB har tilsidesat princippet om retten til ikke at blive straffet to gange som fastsat i artikel 50 i Den Europæiske Unions charter om grundlæggende rettigheder (herefter »chartret«) og artikel 4 i Den Europæiske Menneskerettighedskonvention (herefter »EMRK«).
               
            
                  2.
               
               
                  Andet anbringende om, at ECB har tilsidesat chartrets artikel 49 og artikel 7 i EMRK ved at pålægge en sanktion, der overskrider de beløbsgrænser, som er fastsat i artikel 18, stk. 1, i forordning (EU) nr. 1024/2013 (2).
               
            
                  3.
               
               
                  Tredje anbringende om, at ECB har tilsidesat chartrets artikel 17 og artikel 1 i den første tillægsprotokol til EMRK.
               
            
                  4.
               
               
                  Fjerde anbringende om, af ECB har tilsidesat princippet om god tro, eftersom ECB har tilsidesat den korrekte metode til at pålægge bøder i henhold til artikel 18, stk. 1 og 7, i forordning (EU) nr. 1024/2013.
               
            
                  5.
               
               
                  Femte anbringende om, at ECB har tilsidesat artikel 6 i EMRK.
               
            
                  6.
               
               
                  Sjette anbringende om, at ECB har overskredet grænsen for sanktioner i medfør af artikel 18, stk. 1, i forordning (EU) nr. 1024/2013.
               
            
                  7.
               
               
                  Syvende anbringende om, at artikel 97 i den østrigske banklov (herefter »BWG«) ikke finder anvendelse, hvis der ikke er opnået en fordel eller hvis et tab ikke har været undgået ved at overskride grænsen for store eksponeringer.
               
            
                  8.
               
               
                  Ottende anbringende om, at ECB’s mulighed for at pålægge udligningsrenter over for sagsøgeren er tidsbegrænset i medfør af artikel 97 i BWG, sammenholdt med artikel 395 i forordning (EU) nr. 575/2013.
               
            
                  9.
               
               
                  Niende anbringende om, at ECB har anvendt artikel 97, stk. 1, i BWG, sammenholdt med artikel 30a i BWG og artikel 395, stk. 1, i forordning (EU) nr. 575/2013, forkert.
               
            
                  10.
               
               
                  Tiende anbringende om, at Sberbank Europe AG ikke har haft til hensigt at overskride de begrænsninger for store eksponeringer, der er omhandlet i artikel 395 af forordning (EU) nr. 575/2013 (3).
               
            
                  11.
               
               
                  Ellevte anbringende om, at Sberbank Europe AG ikke har opnået en fordel eller undgået et tab, som ville være blevet udlignet ved at overskride begrænsningerne for store eksponeringer i den anfægtede periode.
               
            
                  12.
               
               
                  Tolvte anbringende om, at ECB har udøvet sine skønsbeføjelser fejlagtigt ved ikke, i Sberbank Europe AG’s tilfælde, at anvende undtagelsen i artikel 396, stk. 1 i forordning (EU) nr. 575/2013.
               
            
         (1)  Nr. ECB-SSM-2021-ATSBE-7 — ESA-2020-00000051.
      
         (2)  Rådets forordning (EU) nr. 1024/2013 af 15.10.2013 om overdragelse af specifikke opgaver til Den Europæiske Centralbank i forbindelse med politikker vedrørende tilsyn med kreditinstitutter (EUT 2013, L 287, s. 63-89).
      
         (3)  Europa-Parlamentets og Rådets forordning (EU) nr. 575/2013 af 26.6.2013 om tilsynsmæssige krav til kreditinstitutter og investeringsselskaber og om ændring af forordning (EU) nr. 648/2012 (EUT 2013, L 176, s. 1-337).